2015. december 7. / 21:56
A magyar-amerikai viszony jobb helyzetben van, mint amilyennek tűnik, a világban tapasztalható megnövekedett instabilitás nyomán ugyanis felértékelődött a kétoldalú kapcsolatokban a biztonsági együttműködés - jelentette ki hétfőn Németh Zsolt, az Országgyűlés külügyi bizottságának elnöke washingtoni megbeszéléseit követően az MTI-nek telefonon adott nyilatkozatában.
A külügyi bizottság elnöke amerikai hivatali kollégájával és más kongresszusi képviselőkkel találkozott.
Németh Zsolt hangsúlyozta, hogy a két ország között ugyan nem tűntek el a vitás kérdések, de a prioritások átrendeződtek a biztonságpolitikai ügyek irányába. Ennek hátterében részben a terrorizmus és a migráció, részben pedig az orosz fellépés miatt világszerte terebélyesedő bizonytalanság áll - mondta.
Címkék: Németh Zsolt, Amerika